khaiwtoc@gmail.con
สวัสดีค่ะ การมีตุ่มแข็งๆ ที่เปลือกตาดังกล่าว น่าจะเป็นโรคกุ้งยิงเรื้อรัง (chalazion) ซึ่งเป็นการอักเสบที่ไม่ได้เกิดจากการติดเชื้อของต่อมบริเวณเปลือกตา อาการคือคลำได้เป็นเม็ด หรือเป็นตุ่ม บริเวณเปลือกตา ไม่มีอาการเจ็บปวด ตาไม่แดง แต่อาจทำให้รู้สึกระคายเคืองเหมือนมีก้อนกลิ้งไปมาในตาเมื่อเป็นขึ้นมาแล้ว บางรายอาจหายไปได้เอง การประคบเปลือกตาด้วยน้ำอุ่นบ่อยๆ จะทำให้หายเร็วขึ้น และให้พยายามรักษาความสะอาดบริเวณใบหน้า และเปลือกตา หากมีขี้ตา มีสะเก็ดบริเวณโคนขนตา ควรเช็ดออกด้วยน้ำสะอาดในบางรายอาจมีการติดเชื้อแทรกซ้อน คือตุ่มบวมมากขึ้น มีอาการเจ็บ ปวด เป็นหัวหนอง คล้ายตากุ้งยิง ซึ่งจะต้องได้รับยาปฏิชีวนะสำหรับหยอดตาหากตุ่มเป็นอยู่นาน ไม่มีแนวโน้มยุบลง หรือมีขนาดโตขึ้น หรือมีอาการปวดดังกล่าว แนะนำให้ไปพบจักษุแพทย์เพื่อตรวจว่ามีการอักเสบติดเชื้อแทรกซ้อนหรือไม่ และจะได้รับการรักษาที่ถูกต้องค่ะ